Λάρνακα , 6 Μαΐου 2021

**ΑΡΧΙΣΑΝ ΝΕΑ ΟΝLINE ΜΑΘΗΜΑΤΑ ΜΑΓΕΙΡΙΚΗΣ ΣΤΗ LIDL FOOD ACADEMY**

**H Lidl Food Academy, μετά από αρκετούς μήνες διακοπής, επιστρέφει δυναμικά με μια νέα σειρά μαγειρικών μαθημάτων για τους λάτρεις της γεύσης !**

Τα μαθήματα θα γίνονται με έναν πρωτότυπο τρόπο και θα είναι πολύ διαφορετικά από όλα όσα έχετε βιώσει μέχρι σήμερα στο μαγειρικό διαδικτυακό περιβάλλον.

Δεν πρόκειται για φιλμάκια συνταγών στο YouTube, ούτε για live εκτέλεση συνταγών στα κοινωνικά δίκτυα, αλλά για μία σειρά διαδραστικών μαθημάτων με τις συνταγές να εκτελούνται συντονισμένα από όλους τους συμμετέχοντες, υπό την καθοδήγηση του εκπαιδευτή. Όλοι οι φίλοι και πελάτες της Lidl οι οποίοι θα λαμβάνουν μέρος στο μάθημα, θα συνδέονται διαδικτυακά, συγκεκριμένη ημέρα και ώρα, μαζί με τον εκπαιδευτή-σεφ της

[Lidl Food Academy](https://www.lidlfoodacademy.com.cy/seminaria/) και θα εκτελούν βήμα–βήμα υπέροχες συνταγές. Τα μαθήματα υπόσχονται να είναι ευχάριστα και κοινωνικά, να αυξήσουν τις γνώσεις και τη δημιουργικότητα των συμμετεχόντων, ενώ εγγυούνται ένα πετυχημένο μαγειρικό αποτέλεσμα, πάντα από την ασφάλεια του σπιτιού σας!

Ήδη, πέντε θεματικά μαθήματα έχουν προγραμματιστεί για τις επόμενες εβδομάδες, με νόστιμες συνταγές που θα ενθουσιάσουν τόσο εσάς, όσο και τους φίλους και την οικογένειά σας. Τα μαθήματα ξεκινούν στις 11 το πρωί, ολοκληρώνονται μέχρι τη 1 το μεσημέρι και θα περιλαμβάνουν θέματα όπως: «Ανοιξιάτικα Μεσογειακά», «Μεξικάνικη Φιέστα», «Εύκολες Πίτσες» και «Νοσταλγικά Γλυκά».

Το πρώτο μάθημα έχει ολοκληρωθεί το Σάββατο 24 Απριλίου, με ένα επίκαιρο μάθημα με θέμα: «Φλαούνες και Καλτσούνια». Μέσα στο 2ωρο του μαθήματος, ο σεφ και οι συμμετέχοντες ζύμωσαν , φούρνισαν , διασκέδασαν και δημιούργησαν εύκολα, αυτό που για πολλούς ίσως φαντάζει δύσκολο.

Λεπτομέρειες και δηλώσεις συμμετοχής θα γίνονται μέσω της ηλεκτρονικής σελίδας της Lidl Food Academy στο <https://www.lidlfoodacademy.com.cy/seminaria/>. Η συμμετοχή στα μαθήματα είναι όπως πάντα δωρεάν όπως επίσης δωρεάν προσφέρονται και όλα τα υλικά των συνταγών που θα λάβουν οι συμμετέχοντες στο σπίτι τους\*.

H Lidl Food Academy είναι ένας χώρος μάθησης, εκπαίδευσης αλλά και συναναστροφής. Είναι ο χώρος που μαθαίνουμε πόσο η τροφή επηρεάζει την ποιότητα της ζωής μας. Ο χώρος αποτελεί την απτή απόδειξη της Lidl στην προσήλωσή της στο καλό φαγητό και στη σωστή διατροφή,

Όλες οι υπηρεσίες της Ακαδημίας, όπως τα μαθήματα μαγειρικής, τα σεμινάρια διατροφής, γευσιγνωσίας, οινογνωσίας, καθώς και σεμινάρια για εξειδικευμένες κατηγορίες τροφίμων, προσφέρονται δωρεάν σε όλους τους πελάτες της Lidl. Λόγω της πανδημίας, η Lidl Food Academy έχει προσωρινά διακόψει τις φυσικές της δραστηριότητες έως ότου το επιτρέψουν οι συνθήκες. Μέχρι τότε, τα μαθήματα Cook Along θα προσφέρουν γνώσεις και ψυχαγωγία στους φίλους και πελάτες της Lidl Κύπρου.

\*η επιλογή θα γίνεται μετά από κλήρωση.

**Επισκεφθείτε τη Lidl Cyprus**

[www.lidlfoodacademy.com.cy/](http://www.lidlfoodacademy.com.cy/)

[www.lidl.com.cy](http://www.lidl.com.cy)

[www.facebook.com/lidlcy](http://www.facebook.com/lidlcy)

[www.instagram.com/lidl\_cyprus](http://www.instagram.com/lidl_cyprus)

[www.twitter.com/Lidl\_Cyprus\_](http://www.twitter.com/Lidl_Cyprus_)

[www.team.lidl.com.cy/](http://www.team.lidl.com.cy/)

[www.linkedin.com/company/lidl-cyprus](http://www.linkedin.com/company/lidl-cyprus)